Pag-unawa sa early childhoood approach Ano ang early childhood approach? Ang early childhood approach ay programa na nagbibigay suporta sa mga bata mula 0 hanggang 6 na taong gulang na may pagkaantala sa pag-unlad o kapansanan. Ang early childhood approach ay nagbibigay daan para makakuha ang iyong anak ng suporta na tumutugma sa kung ano ang kailangan nila. Ang suporta na ibinibigay ng early childhood approach ay libre para sa inyong pamilya. Paano namin matutulungan ang anak mo? Matutulungan ka naming makuha ang impormasyon at suporta na kailangan mo kung nag-aalala ka tungkol sa pag-unlad ng iyong anak o kung may kapansanan ang iyong anak. Maaring nag-aalala ka kung paano sila: ⊲ nagsasabi ng kanilang kailangan at gusto ⊲ nakakaintindi ng sinasabi mo sa kanila ⊲ kumilos ⊲ matuto ⊲ makipaglaro sa iba ⊲ umupo, lumakad, o gumapang. Maari rin naming sabihin sa iyo ang tungkol sa iba pang serbisyo sa inyong komunidad na makakatulong sa inyo. Ano ang maaasahan sa amin? Kakausapin ka namin tungkol sa mga gusto mong makamit ng anak mo habang lumalaki sila. Kami ay: ⊲ magbibigay ng impormasyon tungkol sa mga suporta na makakatulong sa anak at pamilya mo. Maaring nangangahulugan ito ng suporta mula sa doktor o general practitioner (GP), community health service o inyong lokal na playgroup ⊲ makikipagtulungan sa inyo para maghanap ng mga pamamaraan para suportahan ang pag-unlad at pagkatuto ng inyong anak sa tahanan ⊲ kung ito ang tamang serbisyo para sa inyong anak, tutulungan ka naming mag-apply para sa National Disability Insurance Scheme (NDIS) at susuportahan ka sa susunod na mga hakbang. Kapag makikipagkita ka sa amin, puwede kang humiling na magsama ng taong susuporta sa iyo. Kung gusto mo ng kasama sa panahon ng pagpupulong, puwede kang humiling na magsama ng pinagkakatiwalaang kaibigan o miyembro ng iyong pamilya. O, puwede kang humiling ng propesyonal katulad ng: ⊲ family support worker ⊲ therapist ⊲ iba pang propesyonal na pinagkakatiwalaan mo o kilala ang anak mo. Mayroon kaming tagapagsalin kung kailangan mo ito.
Hindi sigurado kung tama para sa iyong anak ang early childhood approach? Kung hindi ka sigurado kung tama para sa inyong anak ang early childhood approach, maaari kang makipag-usap sa isang propesyonal tungkol sa iyong mga opsyon. Maari kang makipag-usap sa iyong GP, nars sa kalusugan ng ina at bata, therapist, childcare o guro ng kindergarten o espesyalista tungkol sa mga kinakailangan ng anak mo. Maaari itong makatulong sa iyong desisyon kung tama para sa inyong anak ang early childhood approach. Pag-access sa aming mga serbisyo Katuwang kami ng NDIS sa pagbibigay ng serbisyo sa mga batang edad 0 hanggang 6 na taong gulang. Sinusuportahan ng aming serbisyo ang mga batang edad 0 hanggang 6 na taong gulang na may pagkaantala sa pag-unlad o kapansanan. Magbibigay kami ng mga serbisyo sa mga batang edad 0 hanggang 6 na taong gulang sa limang lugar sa buong Melbourne, kabilang ang Northeast Melbourne, Hume Moreland, West Melbourne, Brimbank Melton at mga lugar ng Bayside Peninsula. Nagbibigay kami ng suporta at tulong sa mga pamilya mula sa iba't ibang kultura at relihiyon sa loob ng mahigit 60 taon. Bumisita sa para maghanap ng opisina/lokasyon ng BSL sa inyong lugar. Para malaman ang higit pa tungkol sa early childhood approach Tawagan kami sa 1300 BSL NDIS (1300 275 634) Mag-email sa amin sa ecei.access@bsl.org.au Bumisita sa ndis.bsl.org.au/ early-childhood o ndis.gov.au/ understanding/families- and-carers/early-childhood- approach Kailangan ng tagapagsalin Tawagan ang Serbisyo sa Pagsasalin at Tagapagsalin (Translating and Interpreter Service, TIS) sa 131 450 o mag-email o tumawag sa amin. Sabihin sa amin ang wika at numero ng iyong telepono. Tatawagan ka namin kasama ng tagapagsalin na nagsasalita ng iyong wika.